Ionel Dănciulescu, detalii despre cazul lui Cosmin Matei, jucătorul depistat dopat: "Mi-a zis că a luat pastile pentru durerea în gât!"
Cosmin Matei a fost testat pozitiv cu substanța numită metilhexanamina, conform anunțului făcut de Agenţia Naţională Anti-Doping (ANAD).
Despre cazul jucătorului de la Sepsi OSK a vorbit Ionel Dănciulescu. Fostul dinamovist a luat legătura cu fotbalistul de 32 de ani și a precizat detalii despre evenimentul neplăcut.
"Mi-a zis că a luat pastile pentru durerea în gât!"
"Am vorbit ceva mai devreme cu el, o să se verifice toate medicamentele pe care le au la club, să nu fie vreun lot contaminat. Cum s-a întâmplat la Simona Halep. A fost răcit, mi-a zis că a luat pastile pentru durerea în gât. E interesant că nu a fost suspendat încă. Poate așteaptă proba B", a spus Ionel Dănciulescu, conform Digi Sport.